
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/81/20.03.2007 

	
	
	


A  V  I  Z

asupra propunerii legislative pentru modificarea Legii nr. 26/1990 privind Registrul comerţului, a OUG nr. 129/2002 pentru modificarea Legii nr. 26/1990 privind Registrul comerţului şi a OUG nr. 76/2001 privind simplificarea unor formalităţi administrative pentru înregistrarea şi autorizarea funcţionării comercianţilor, precum şi a Legii nr. 359/2004 privind simplificarea formalităţilor la înregistrarea în Registrul comerţului a persoanelor fizice, asociaţiilor familiale şi a persoanelor juridice, înregistrarea fiscală a acestora, precum şi la autorizarea funcţionării persoanelor juridice, Camera Deputaţilor fiind Cameră decizonală (PLx 113/05.03.2007)

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare cu   propunerea legislativă pentru modificarea Legii nr. 26/1990 privind Registrul comerţului, a OUG nr. 129/2002 pentru modificarea Legii nr. 26/1990 privind Registrul comerţului şi a OUG nr. 76/2001 privind simplificarea unor formalităţi administrative pentru înregistrarea şi autorizarea funcţionării comercianţilor, precum şi a Legii nr. 359/2004 privind simplificarea formalităţilor la înregistrarea în Registrul comerţului a persoanelor fizice, asociaţiilor familiale şi a persoanelor juridice, înregistrarea fiscală a acestora, precum şi la autorizarea funcţionării persoanelor juridice, Camera Deputaţilor fiind Cameră decizonală.

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat proiectul de lege  în şedinţa din 20 martie 2007.


            Proiectul de lege vizează trecerea Oficiului Naţional al Registrului Comerţului (ONRC) de sub autoritarea Ministerului Justiţiei sub autoritatea Camerei de Comerţ şi Industrie a României. În acest scop se propune modificarea a trei acte normative:

1) Legea nr. 26/1990 privind Registrul comerţului, republicată, cu modificările şi completările ulterioare;

2) OUG nr. 129/2002 pentru modificarea Legii nr. 26/1990 privind Registrul comerţului şi a OUG nr. 76/2001 privind simplificarea unor formalităţi administrative pentru înregistrarea şi autorizarea funcţionării comercianţilor, cu modificările şi completările ulterioare;

3) Legea nr. 359/2004 privind simplificarea formalităţilor la înregistrarea în registrul comerţului a persoanelor fizice, asociaţiilor familiale şi a persoanelor juridice, înregistrarea fiscală a acestora, precum şi la autorizarea funcţionării persoanelor juridice, cu modificările şi completările ulterioare.

      Iniţiativa legislativă vizează în principal revenirea la situaţia anterioară intrării în vigoare a OUG nr. 129/2002, când oficiile registrului comerţului erau organizate şi funcţionau pe lângă fiecare cameră de comerţ şi industrie teritorială, iar OFICIUL NAŢIONAL AL REGISTRULUI COMERŢULUI pe lângă CAMERE DE COMERŢ ŞI INDUSTRIE A ROMÂNIEI, fără a avea vreunul personalitate juridică.

            Senatul a respins propunerea legislativă în şedinţa din 27 februarie 2007.

            În urma dezbaterilor, membrii Comisiei pentru politică economică, reformă şi privatizare au hotărât cu 21 de voturi pentru, un vot împotrivă şi o abţinere respingerea propunerii legislative.
                 PREŞEDINTE,


    Mihai Tudose

         SECRETAR






         Cornel Popa

                                                                                                                       

















                        












   Consilier 









           Alina Hodivoianu

